La “XX Campanya de Concerts d’intercanvis musicals” arriba a Burjassot amb un concert de la Rondalla i el Cor “L’Amistat”
2025-07-24

Els burjassoters i les burjassoteres tenen una cita musical, el proper cap de setmana, amb la Rondalla i Cor “L’Amistat”. L’entitat local, comptant amb el suport de l’Ajuntament de Burjassot, oferirà un concert en la seu de la Societat Cultural “La Constancia”, emmarcat en la “XX Campanya de Concerts d’intercanvis musicals”, patrocinada per la Generalitat Valenciana.

El concert tindrà lloc el diumenge, 17 de setembre, a partir de les 12.00 hores i, al tractar-se d’un intercanvi musical, es comptarà amb la participació de l’Agrupació Cultural “Rondalla Crevillentina”.

L’entitat convidada, sota la direcció de María del Carmen Galvañ Belso, interpretarà peces com Fonseca, En el meu vell Sant Joan, la Jota de Banyeres o Desperta xiqueta, desperta, entre altres. La segona part estarà protagonitzada pels amfitrions, que interpretaran peces com Serra de Mariola, Lisboa Antiga o Maitexu. La formació de Burjassot està dirigida per José Manuel Felipe.

L’Amistat anima a la ciutadania a passar-se per la seu de “La Constància”, situada en el carrer Blasco Ibáñez, 72, per tal degaudir d’un matí de diumenge diferent amb la música com a protagonista.